1999-ben a Stewart, majd 2000-ben a Jaguar-istálló Formula–1-es tesztpilótája volt. A 2000-es szezon egy versenyén is lehetőséget kapott; Eddie Irvine-t helyettesítette az osztrák nagydíjon. A futamot tizenegyedikként zárta, két körös hátrányban a győztes Mika Häkkinen mögött. A 2001-es szezont Irvine csapattársaként kezdte meg a csapatnál. Négy versenyt töltött a Jagurnál, majd a Prost Grand Prix-hez került, ahol további tíz futamot teljesített. Pontot egy alkalommal sem szerzett. A belga nagydíjon súlyos balesetet szenvedett, és ki kellett hagynia az utolsó három versenyt. A következő évre a Ferrari-istálló tesztpilótája lett, ezt a szerepet 2004-ig töltötte be a csapatnál.